En la seva progressió professional, el 1999 fou contractada en el departament d’investigació de Camper a Inca, i s’interessà per les col·leccions de calçat ecològic. Després de set anys a la firma internacional, decidí independitzar-se i demanà una excedència. “Vaig aprendre’n bastant, a Camper. Durant una etapa, volíem fer un producte estàndard de qualitat més ampli i no tant industrial, i ens desplaçàrem a Bangladesh. Després férem una sabata de disseny, que no s’arribà a desenvolupar. No va sortir mai”, diu, i, sense amagar-se’n, filtra un punt de decepció en el seva carrera professional.